चोरों ने ताले तोड़े, चोरी गई बाइक बंबा किनारे मिली
दुकान से राशन व मकान के अंदर से ले गए साड़ियां
भास्कर संवाददाता | भांडेर
पंडोखर थाना क्षेत्र के ग्राम बैसोरा में अज्ञात चोरों ने एक रात में क्रमबद्ध तरीके से दुकान सहित तीन जगह पर धाबा बोला। अज्ञात चोरों ने दुकान के अंदर से राशन सामग्री तो एक मकान से साड़ियां व दूसरी जगह से बाइक चोरी कर ले गए। चोरी गई बाइक सुबह 10 बजे के करीब दो किलोमीटर दूर बंबा किनारे लावारिश हालत में पड़ी मिली। घटना रविवार- सोमवार रात की बताई गई है। पुलिस ने अज्ञात चोरों के खिलाफ मामला दर्ज कर तलाश प्रारंभ कर दी है।
जानकारी के अनुसार अज्ञात चोरों ने रविवार- सोमवार की दरम्यानी रात ग्राम बसौरा निवासी राजाराम रजक के मकान का ताला तोड़कर अंदर रखीं दो साड़ियां चोरी कर ले गए। साड़ियां बक्से के अंदर रखी थीं। इसके बाद अज्ञात चोरों ने इसी गांव में ही देव सिंह पुत्र पुनू जाटव की किराना दुकान का ताला तोड़कर गुटखा, तंबाकू, नमकीन सहित राशन सामग्री समेट ली। चोरों ने गांव के ही कमल सिंह पुत्र कल्लू कुशवाहा के घर के रास्ते में रखी बाइक क्रमांक एमपी 32 एमसी 7953 को चुरा लिया। सुबह यह सभी लोग जागे तो उन्हें चोरी का पता चला। पुलिस को सूचना दी। पुलिस ने इधर उधर तलाश की तो चोरी गई बाइक गांव से दो किलोमीटर की दूरी पर स्थित बंबा पुलिया पर लावारिश हालत में पड़ी मिली।
दहेज न लाने पर महिला के ऊपर उड़ेला मिट्टी का तेल
दतिया | पंडोखर थाना क्षेत्र के ग्राम मैथाना पहूज निवासी अमर सिंह पुत्र भस्सू कोरी ने सोमवार को एसपी कार्यालय में आवेदन देकर बताया कि उसने करीब डेढ़ साल पहले अपनी बेटी ममता की शादी तेड़ोत में प्रमोद वर्मा से की थी। उसने बेटी की शादी में चार लाख कीमत का दान दहेज दिया था। इसके बाद भी ससुराल वाले संतुष्ट नहीं हुए और एक लाख रुपए व एक बाइक की मांग कर रहे हैं। तीन मार्च को ससुराल वालों ने ममता पर मिट्टी का तेल डालकर आग लगा दी जिससे वह आग से जल गई।
ग्राम बैसोरा में चोरी के बाद खाली बक्सा दिखाता पीड़ित।
hin_Deva hin_Deva mar_Deva hin_Deva hin_Deva hin_Deva hin_Deva hin_Deva